Blaze7451/Wiki-th-20250601 huggingface dataset:
เจ้าหญิงมาร์การิตา เทเรซาในชุดสีน้ำเงิน

เจ้าหญิงมาร์การิตา เทเรซาในชุดสีน้ำเงิน (Infanta Margarita Teresa in a Blue Dress) เป็นภาพเขียนสีน้ำมันที่เขียนโดยดิเอโก เบลัซเกซจิตรกรคนสำคัญชาวสเปนของสมัยบาโรก ที่ปัจจุบันตั้งแสดงอยู่ที่พิพิธภัณฑ์ประวัติศาสตร์ศิลปะในเวียนนาในประเทศออสเตรีย
ภาพ “เจ้าหญิงมาร์การิตา เทเรซาในชุดสีน้ำเงิน” ที่เขียนโดยดิเอโก เบลัซเกซในปี ค.ศ. 1659 เป็นภาพเหมือนที่เป็นภาพที่เป็นที่รู้จักกันดีภาพหนึ่งและเป็นภาพเขียนหนึ่งภาพสุดท้ายที่เขียนโดยเบลัซเกซก่อนที่จะเสียชีวิต เป็นภาพของมาร์การิตา เทเรซาแห่งสเปน ซึ่งเป็นผู้เดียวกับที่ปรากฏในภาพ “นางสนองพระโอษฐ์” (Las Meninas) ที่เขียนในปี ค.ศ. 1656 และภาพ “เจ้าหญิงมาร์การิตา เทเรซาในชุดสีชมพู” ที่เขียนต่อมาในปี ค.ศ. 1660
ภาพ “เจ้าหญิงมาร์การิตา เทเรซาในชุดสีน้ำเงิน” เป็นหนึ่งในบรรดาภาพเหมือนของบุคคลในราชสำนักสเปนที่เขียนโดยเบลัซเกซ เจ้าหญิงมาร์การิตา เทเรซาผู้ทรงเสกสมรสกับพระปิตุลา--สมเด็จพระจักรพรรดิลีโอโพลด์ที่ 1 แห่งโรมันอันศักดิ์สิทธิ์--เมื่อพระชนม์ 15 พรรษา ภาพเหล่านี้ของพระองค์เป็นภาพที่ถูกส่งไปยังกรุงเวียนนาเพื่อนำไปถวายแสดงให้สมเด็จพระจักรพรรดิลีโอโพลด์ได้ทอดพระเนตรดูถึงความเจริญพระชันษาของคู่หมั้น สิ่งที่เด่นที่สุดในภาพคือกระโปรงที่บานกว้าง (crinoline) อย่างผิดขนาด ที่เน้นด้วยขอบและปกเสื้อที่ทำด้วยลูกไม้ พระหัตถ์ซ้ายถือปลอกแขนขนสัตว์สีน้ำตาลซึ่งอาจจะเป็นของขวัญจากเวียนนา
ในภาพนี้เบลัซเกซใช้เทคนิคการเขียนโดยใช้ฝีแปรงที่หยาบที่ผสานเข้าด้วยกันก็เมื่อมองจากระยะที่ไกลจากภาพ ในภาพนี้เจ้าหญิงมาร์การิตา เทเรซามีพระชนม์ 8 พรรษาทรงยืนสง่าพระพักตร์ขรึมอยู่กลางภาพ ฉลองพระองค์เป็นผ้าไหมสีน้ำเงิน ขอบตกแต่งด้วยเงินตามแฟชันของสมัยนั้นในสเปน ท่าทางขรึมอย่างควบคุมอารมณ์ของพระองค์เน้นหนักขึ้นโดยโทนสีน้ำเงินและเงิน ในฉากหลังเป็นโต๊ะสูงและกระจกรูปไข่

**อ้างอิง**
 Carr, Dawson (ed.), Velázquez, London: National Gallery, 2006.- Cirlot, L. (dir.), Kunsthistorisches, Col. «Museos del Mundo», Tomo 11, Espasa, 2007. ISBN 978-84-674-3814-7, page 177- Monreal, L., Grandes Museos, Vol. 2, Planeta, 1975. ISBN 84-320-0460-X (full work)- Olivar, M., Cien obras maestras de la pintura,  Biblioteca Básica Salvat, 1971. ISBN 84-345-7215-X

**ดูเพิ่ม**
 ดิเอโก เบลัซเกซ- ศิลปะบาโรก- ภาพเหมือน
หมวดหมู่:ดิเอโก เบลัซเกซ
หมวดหมู่:จิตรกรรมในคริสต์ทศวรรษ 1650
หมวดหมู่:จิตรกรรมบาโรก
หมวดหมู่:จิตรกรรมสีน้ำมัน
หมวดหมู่:ภาพเหมือน
หมวดหมู่:งานสะสมของพิพิธภัณฑ์ประวัติศาสตร์ศิลปะ
ตัวทด

ในเลขคณิตมูลฐาน ตัวทด หรือ เลขทด คือตัวเลขที่ถูกส่งมาจากตัวเลขหลักหนึ่ง ไปยังตัวเลขหลักอื่นที่มีนัยสำคัญมากกว่า ในระหว่างขั้นตอนวิธีของการคำนวณ การกระทำที่ให้เกิดตัวทดเรียกว่า การทด ตัวทดเป็นสิ่งที่ช่วยคำนวณคณิตศาสตร์มาแต่ดั้งเดิม เพื่อเน้นให้เห็นถึงวิธีการหาคำตอบที่ถูกต้อง เมื่อคำนวณจนชำนาญแล้วตัวทดก็มักจะถูกละเลยไปเพราะสามารถคิดได้ในใจ และตัวทดก็ไม่ได้ปรากฏเป็นส่วนหนึ่งของผลลัพธ์

**การคำนวณด้วยมือ**
ตัวอย่าง: ผลบวกของเลขทศนิยมสองจุด
ตัวอย่างต่อไปนี้แสดงให้เห็นถึงการทด จากการบวก
¹
27
+ 59
————
86
เนื่องจาก 7 + 9 = 16 ไม่สามารถใส่ตัวเลขทั้งสองได้ในหลักหน่วย ดังนั้น 1 จึงเป็นตัวทดจากหลักหน่วยไปยังหลักสิบ
สิ่งที่ตรงข้ามกับตัวทดก็คือ ตัวยืม การยืมมักปรากฏในการลบ
⁻¹
47
− 19
————
28
เนื่องจาก 7 ลบ 9 ไม่ได้ (7 น้อยเกินไป) จึงเกิด การยืม 1 จากหลักสิบสู่หลักหน่วย ทำให้จำนวนสิบไปบวกเพิ่มให้กับหลักเลขทางขวาเป็น 17 ทำให้ 17 − 9 = 8 มีสองแนวทางที่อธิบายแนวคิดนี้
# จำนวนสิบถูก ย้าย ออกจากหลักเลขทางซ้าย ทำให้เหลือเลขในหลักสิบเพียง 3 − 1 = 2 ด้วยแนวคิดนี้ "ตัวยืม" จึงอาจเป็นการตั้งชื่อผิดเพราะยืมแล้วไม่ได้จำนวนสิบกลับคืน
# จำนวนสิบถูก สำเนา ออกจากหลักเลขทางซ้าย จากนั้นบวกเข้าสู่ตัวลบในหลักที่มันถูกยืมมา ทำให้เลขในหลักสิบเป็น 4 − (1 + 1) = 2

**การศึกษาในโรงเรียน**
การสอนคณิตศาสตร์แต่เดิมใช้ตัวทดกับการบวกและการคูณกับเลขหลายหลัก โดยเริ่มสอนตั้งแต่ชั้นประถมศึกษาตอนต้น อย่างไรก็ตามตั้งแต่คริสต์ศตวรรษที่ 20 เป็นต้นมา สถาบันการศึกษาหลายแห่งก็คิดค้นหลักสูตรการคำนวณคณิตศาสตร์ด้วยวิธีใหม่ขึ้นมา เช่นหลักสูตร TERC ในสหรัฐอเมริกา ซึ่งไม่จำเป็นต้องใช้ตัวทดแบบดั้งเดิม รวมทั้งมีการใช้สี การจัดวาง และแผนภูมิช่วยในการคำนวณ

**คณิตศาสตร์ขั้นสูง**
ทฤษฎีบทของคุมเมอร์ (Kummer's theorem) กล่าวว่า ตัวทดเกิดจากการเพิ่มตัวเลขสองตัวในฐาน เท่ากับกำลังสูงสุดของ หารสัมประสิทธิ์ทวินาม
เมื่อมีการเพิ่มจำนวนสุ่ม สถิติของตัวทดจะมีความสัมพันธ์กับอย่างไม่คาดคิดกับตัวเลขออยเลอร์และสถิติการเรียงสับเปลี่ยนริฟเฟิล (riffle shuffle permutation)
ในพีชคณิตนามธรรม ระบบตัวทดของจำนวนทศนิยมสองจุดสามารถแสดงผ่านภาษาของกลุ่มฮอมอโลยีร่วม (group cohomology) มุมมองนี้สามารถนำมาใช้ผ่านการแปลงเป็นจำนวนจริง

**คอมพิวเตอร์**
เมื่อพูดถึงวงจรดิจิทัลเช่นวงจรบวก คำว่า ตัวทด จึงมีความหมายคล้ายกับเลขคณิต ในคอมพิวเตอร์ส่วนใหญ่ ตัวทดจากบิตที่มีนัยสำคัญมากที่สุดซึ่งได้มาจากการดำเนินการทางเลขคณิตบางอย่าง หรือบิตที่ถูกเลื่อน (shift) ออกไปจากหน่วยความจำหลังจากการดำเนินการเลื่อน จะถูกเก็บไว้ในบิตพิเศษเรียกว่า บิตทด (carry bit) ซึ่งสามารถใช้เป็นตัวรับการทดสำหรับการคำนวณเลขคณิตแบบแม่นยำ หรือใช้ทดสอบการทำงานของโปรแกรมคอมพิวเตอร์

**ดูเพิ่ม**
 ตัวบ่งชี้การยืม (carry flag)

**อ้างอิง**

**แหล่งข้อมูลอื่น**
  title=Carry-  title=Borrow -  Carrying - nLab
หมวดหมู่:เลขคณิตมูลฐาน
หมวดหมู่:เลขคณิตคอมพิวเตอร์
แม่แบบ:เหตุการณ์ปัจจุบัน/2553 มกราคม 19

* สายการบินเจแปนแอร์ไลน์ยื่นขอพิทักษ์ทรัพย์จากภาวะล้มละลาย  (อาซาฮีชิมบุน)- กองกำลังจากกองทัพเรือสหรัฐขึ้นบกบริเวณวังประธานาธิบดีเฮติ โดยนำน้ำ อาหารและบริภัณฑ์ให้แก่ชาวเฮติ  (BBC)- อิหร่านปฏิเสธข้อเสนอขององค์การพลังงานปรมาณูระหว่างประเทศ ที่ต้องการให้แลกเปลี่ยนยูเรเนียมสมรรถนะต่ำกับเชื้อเพลิงปรมาณู  (BBC)
}
จอห์น แบร์รี

จอห์น แบร์รี ผู้อำนวยเพลง นักแต่งเพลงประกอบภาพยนตร์ชาวอังกฤษ  มีชื่อเสียงในฐานะผู้อำนวยเพลง และแต่งดนตรีประกอบภาพยนตร์เจมส์ บอนด์ สูงสุดถึง 12 ภาค จาก 15 ภาคแรก   และเป็นผู้แนะนำสตูดิโอผู้สร้าง ให้มอบหมายให้เดวิด อาร์โนลด์ เป็นผู้แต่งดนตรีประกอบต่อมาอีก 5 ภาค จนถึงภาคล่าสุด
ผลงานแต่งดนตรีประกอบภาพยนตร์อื่นๆ ของแบร์รี ที่มีชื่อเสียง ได้แก่เรื่อง Midnight Cowboy (1969), King Kong (1976), Somewhere in Time (1980), Out of Africa (1985), Dances with Wolves (1990)  และ Chaplin (1992)
จอห์น แบร์รี เคยได้รับรางวัลออสการ์ จากผลงานดนตรีประกอบภาพยนตร์ Out of Africa และ Dances with Wolves

**อ้างอิง**

**แหล่งข้อมูลอื่น**
 name=John Barry-  Biography of John Barry
หมวดหมู่:นักแต่งเพลงชาวอังกฤษ
หมวดหมู่:นักประพันธ์ดนตรีประกอบภาพยนตร์
หมวดหมู่:บุคคลจากยอร์ก
การยอมรับความต่างทางศาสนา

ไฟล์:Cross menorah Oxford 20051225.jpg|thumb|right|250px |กางเขนสัญลักษณ์ของคริสต์ศาสนาของอนุสรณ์สงครามหน้าเชิงเทียนเมนอราห์สำหรับเทศกาลฮานาคาห์สัญลักษณ์ของศาสนายูดายที่ออกซฟอร์ด
การยอมรับความต่างทางศาสนา (Religious toleration) คือภาวะของการยอมรับหรือการอนุญาตความเชื่อหรือการปฏิบัติของศาสนาอื่นที่แตกต่างไปจากศาสนาของตนเอง
ในประเทศที่มีศาสนาประจำชาติ “การยอมรับ” หมายความว่ารัฐบาลอนุญาตการปฏิบัติสักการะของศาสนาหรือความเชื่อที่แตกต่างไปจากศาสนาประจำชาติ และไม่เบียดเบียนผู้ถือศาสนาอื่นเหล่านั้น หลักการนี้เป็นหลักการฝักฝ่ายซึ่งอาจจะยังคงตามมาด้วยการเลือกปฏิบัติทางศาสนา (การยอมรับความต่างทางศาสนาเพียงแต่หมายถึงการละเว้นจากการเบียดเบียนผู้ถือปฏิบัติศาสนาที่ต่างออกไปจากศาสนาประจำชาติ ซึ่งแตกต่างจากเสรีภาพทางศาสนา ซึ่งถือว่าทุกศาสนามีความเท่าเทียมกัน) การยอมรับในบางสถานการณ์เป็น “เอกสิทธิ์” ที่มอบให้โดยรัฐบาล (ที่อาจจะออกมาเป็นกฎหมายหรือใบอนุญาต) ไม่ถือว่าเป็น สิทธิ รัฐบาลมักจะยอมรับศาสนาบางศาสนาเท่านั้น และไม่ยอมรับศาสนาบางศาสนาหรือลัทธิ
การยอมรับความต่างทางศาสนาในรูปแบบของการปฏิบัติของรัฐบาลมิได้เกิดขึ้นอย่างชัดแจ้งมาจนกระทั่งคริสต์ศตวรรษที่ 16 ฉะนั้นจึงเป็นการยากที่จะใช้ในการกล่าวถึงหัวข้อเช่นการไล่ทำร้ายและสังหารคริสเตียนในจักรวรรดิโรมันเป็นต้น
ในประวัติศาสตร์การยอมรับความต่างทางศาสนาเป็นประเด็นที่มักจะสร้างข้อขัดแย้งภายในศาสนาเอง และ ระหว่างศาสนาต่างๆ ปัญหามิได้เพียงอยู่ที่การอนุญาตหรือไม่อนุญาตศาสนาที่ต่างออกไป แต่ผู้เป็นประมุขจะเป็นผู้ที่ยอมรับให้ผู้อยู่ในการปกครองนับถือที่ต่างออกไปได้ด้วย
ในยุคกลางการยอมรับผู้ถือศาสนายูดายเป็นหัวข้อที่สร้างความขัดแย้งโดยทั่วไปในคริสต์ศาสนจักร ในปัจจุบันประเด็นสำคัญคือการยอมรับผู้ถือศาสนาคริสต์ในประเทศอิสลาม

**อ้างอิง**

**ดูเพิ่ม**
 การเบียดเบียนผู้นับถือศาสนาคริสต์ในจักรวรรดิโรมัน- ญิฮาด- สงครามครูเสด- ฮอโลคอสต์

**แหล่งข้อมูลอื่น**
  Religion and Foreign Policy Initiative, Council on Foreign Relations, http://cfr.org/religion-  Background to the United Nations Universal Declaration of Human Rights-  Text of the United Nations Universal Declaration of Human Rights-  Jehovah's witnesses: European Court of Human rights, Freedom of Religion, Speech, and Association in Europe date=2009-02-28 - Religious Tolerance-  History of Religious Tolerance date=2007-09-27 -  The Foundation against Intolerance of Religious Minorities
หมวดหมู่:สิทธิมนุษยชน
หมวดหมู่:ปรัชญาสังคม
หมวดหมู่:ศาสนา
หมวดหมู่:เสรีภาพทางศาสนา
หมวดหมู่:อันโตเนลโล ดา เมสสินา

หมวดหมู่:จิตรกรชาวอิตาลี
หมวดหมู่:ภาพเขียนโดยจิตรกร
หมวดหมู่:หมวดหมู่ตั้งตามชื่อศิลปิน
พระแม่มารีซอลทิง (เมสสินา)

พระแม่มารีซอลทิง หรือ พระแม่มารีและพระบุตร (Salting Madonna หรือ Madonna with Child) เป็นภาพเขียนที่เขียนโดยอันโตเนลโล ดา เมสสินา จิตรกรคนสำคัญชาวอิตาลีของยุคฟื้นฟูศิลปวิทยา ที่ปัจจุบันตั้งแสดงอยู่ที่หอศิลป์แห่งชาติในกรุงลอนดอนในสหราชอาณาจักร ชื่อของภาพมาจากชื่อเจ้าของคนหนึ่งผู้เป็นนักสะสมศิลปะผู้อุทิศภาพนี้ให้แก่หอศิลป์ในปี ค.ศ. 1910
ภาพ “พระแม่มารีซอลทิง” ที่เขียนโดยเมสสินาในคริสต์ทศวรรษ 1460 เป็นภาพที่มีความซับซ้อนทางด้านการอ้างอิงทางวัฒนธรรมที่ทำให้นักวิชาการในอดีตจัดภาพนี้ให้อยู่ในกลุ่มต่างกันไปที่รวมทั้งแบบเฟล็มมิช, แบบสเปน หรือ แม่แต่แบบรัสเซีย แต่อันที่จริงแล้วเป็นงานเขียนชิ้นแรกๆ ของเมสสินาเมื่อยังพำนักอยู่ในซิซิลี เป็นภาพของพระแม่มารีที่ตกแต่งด้วยการเขียนอย่างละเอียดและมีฝีมือ เช่นมงกุฎและเครื่องทรงแบบเวนิส
ความงามของใบหน้ามาจจากการเขียนแบบจิตรกรโปรวองซ์โดยเฉพาะจากงานเขียนของ Enguerrand Quarton

**อ้างอิง**


**ดูเพิ่ม**
 อันโตเนลโล ดา เมสสินา- ยุคฟื้นฟูศิลปวิทยาอิตาลี- ภาพชีวิตประจำวัน
หมวดหมู่:อันโตเนลโล ดา เมสสินา
หมวดหมู่:จิตรกรรมในคริสต์ทศวรรษ 1460
หมวดหมู่:จิตรกรรมสมัยฟื้นฟูศิลปวิทยา
หมวดหมู่:ศิลปะเกี่ยวกับแม่พระและพระกุมาร
หมวดหมู่:ศิลปะเกี่ยวกับพระเยซู
หมวดหมู่:งานสะสมของหอศิลป์แห่งชาติ (ลอนดอน)
รักน้องต้องมีเหมียว!

รักน้องต้องมีเหมียว! (Nyan Koi!) เป็นการ์ตูนที่เขียนขึ้นโดย ซาโตะ ฟูจิวาระ เริ่มออกตีพิมพ์ครั้งแรกใน FlexComix Blood เมื่อวันที่ 10 สิงหาคม พ.ศ. 2550 และถูกมาทำเป็นอนิเมะ และออกอากาศตอนแรก เมื่อวันที่ 1 ตุลาคม พ.ศ. 2552 ในญี่ปุ่น มีทั้งหมด 12 ตอน

**เนื้อเรื่องย่อ**
โคซากะ จุนเป นักเรียนชั้นมัธยมปลายชั้นปีที่ 2 ผู้แพ้ขนแมวอย่างสุดๆ เขาตกหลุมรัก คาเอเดะ มิซุโนะ หญิงสาวที่รักแมวเป็นชีวิตจิตใจ (แต่บ้านของเธอเลี้ยงสุนัข) วันหนึ่งที่เขาเดินกลับบ้าน เขาพยายามจะเตะกระป๋องน้ำอัดลมเปล่าเข้าถังขยะ แต่พลาดไปโดนหัวรูปปั้นเทวรูปแมวผู้พิทักษ์ (ท่านจิโซ) หน้าศาลเจ้าเข้า ทำให้เขานั้นต้องคำสาปและสามารถสนทนากับแมวได้  เขาต้องทำภารกิจที่จะทำให้หลุดพ้นจากคำสาปแมวโดยการช่วยเหลือแมว 100 ตัว แต่ถ้าเกิดช่วยไม่ครบภายในระยะเวลาที่กำหนดจะทำให้เขาต้องกลายเป็นแมวเสียเอง เขาจึงต้องยอมทำตามเพื่อแก้คำสาปแมวไม่ให้ตัวของเขาต้องตายด้วยอาการแพ้ขนแมวนั่นเอง

**ตัวละครหลัก**
Kōsaka Junpei 
 ให้เสียงโดย : ญี่ปุ่น ชินทาโร่ อะสะนุมะ 
นักเรียนชั้นมัธยมปลายปีที่ 2 ผู้ที่แพ้ขนแมวอย่างสุดๆ อาศัยอยู่กับแม่และน้องสาวที่รักแมวสุดๆ ในบ้านของเขามีแมวที่เลี้ยงมาตั้งแต่เขายังเล็กๆชื่อ เนียมซัส ภายหลังที่เขาพูดกับเนียมซัสได้เพราะคำสาปเทวรูปแมว เนียมซัสก็มักจะให้คำแนะนำเกี่ยวกับคำสาปนี้  เขานั้นต้องช่วยแมวหลายตัวที่มีปัญหาตามที่แมวเหล่านั้นร้องขอ และการได้ช่วยแมวหลายๆตัวเข้าทำให้เขารู้สึกเริ่มรักแมวขึ้นมานิดๆเช่นกัน
Mizuno Kaede 
 ให้เสียงโดย : ญี่ปุ่น 
นักเรียนชั้นมัธยมปลายปีที่ 2 เช่นเดียวกันกับจุนเป และเป็นเพื่อนร่วมชั้นเรียนอีกด้วย คาเอเดะนั้นชอบแมวมากเป็นชีวิตจิตใจ มักจะไปเดินเล่นที่สนามเด็กเล่นเพื่อที่จะคว้าแมวมากอดตามใจชอบ ทำให้แมวหลายๆตัวหวาดกลัวไปตามๆกัน แต่บ้านเธอกลับเลี้ยงสุนัขไว้เต็มบ้าน เพราะที่บ้านของเธอชอบสุนัขนั่นเอง เธอเก่งด้านกีฬา และดูเท่ และน่ารัก แต่เธอมักจะเข้าใจผิดอะไรได้ง่าย

**การ์ตูนเล่ม**
เป็นการ์ตูนที่เขียนขึ้นโดย ซาโตะ ฟุจิวาระ โดยที่ตีพิมพ์ครั้งแรกในเว็บไซด์การ์ตูนของFlex Comix ในชื่อนิตยสารออนไลน์ Flex Comix Blood ปัจจุบันออกเล่มรวมมาทั้งหมดแล้ว 5 เล่มในญี่ปุ่น
ในประเทศไทย ปัจจุบันมีออกรวมเล่มทั้งหมด 5 เล่มแล้วเช่นกัน ลิขสิทธิ์เป็นของบริษัท รักพิมพ์ พับบลิชชิ่ง จำกัด

**อนิเมะ**
เรื่องดังกล่าวได้ถูกมาทำเป็นแอนิเมชั่นการ์ตูนญี่ปุ่น ออกฉายครั้งแรกเมื่อวันที่ 1 ตุลาคม พ.ศ. 2552 โดยออกอากาศตอนแรกมีชื่อว่า แมวหน้าตาขี้เหร่กับนักเรียนมัธยมปลายผู้ถูกสาปแช่ง (บาซาอิคุนะ เนะโกะ โตะ โนะรุวะอิชิ โควโควเซ) ออกผ่านสถานีโทรทัศน์ TBS,BS-TBS,MBS,CBC และอำนวยการผลิตโดย AIC

**เพลงประกอบอนิเมะ**
เพลงเปิด 
"Nyanderful! (เหมียวมหัศจรรย์) " ขับร้องโดย ยูอิ ซากะกิบาระ
เพลงปิด 
"Strawberry ~Amaku Setsunai Namida~ (สตรอว์เบอร์รี่~ความหวาน ความเจ็บปวด และ น้ำตา~) " ขับร้องโดย อะซามิ อิไม

**อ้างอิง**

**ดูเพิ่ม**
 บล็อกหลัก Nyan Koi! ของ Flex Comix date=2009-03-25  - Yahoo! Comics Website for Nyan Koi! date=2007-10-11  - เว็บไซด์หลักของอนิเมะ  - Nyan Koi! ใน Anime News Network
หมวดหมู่:การ์ตูนญี่ปุ่นแนวโชเน็ง‎
หมวดหมู่:การ์ตูนญี่ปุ่นแนวฮาเร็ม
หมวดหมู่:อนิเมะที่ออกฉายในปี พ.ศ. 2552
หมวดหมู่:มังงะที่ตีพิมพ์ในปี พ.ศ. 2550
หมวดหมู่:การ์ตูนญี่ปุ่นแนวสุขนาฏกรรมจินตนิยม
แตร์แอร์อิตเอินติตแลน

แตร์แอร์อิตเอินติตแลน (Der er et yndigt land หมายถึง "แผ่นดินอันสวยงาม") เป็นชื่อของเพลงชาติของราชอาณาจักรเดนมาร์ก เพลงนี้ใช้บรรเลงในโอกาสต่าง ๆ ที่เกี่ยวกับชาติโดยทั่วไป และบรรเลงร่วมกับเพลงสรรเสริญพระบารมีของเดนมาร์กที่มีชื่อว่า "คองคริสเตียนสตุดเวอโฮเอ็นมัสต์" ในวาระต่าง ๆ ที่เกี่ยวของกับพระมหากษัตริย์  โดยปกติแล้วมักใช้ขับร้องด้วยบทร้องบทที่ 1 และสามวรรคสุดท้ายในบทที่ 4 ของเพลงนี้
บทร้องของเพลง Der er et yndigt land ประพันธ์ขึ้นเมื่อปี ค.ศ. 1819 โดย Adam Gottlob Oehlenschläger  เมื่อมีการตีพิมพ์บทร้องดังกล่าวครั้งแรกมีความยาวของเนื้อหาทั้งสิ้น 12 บท ภายหลังได้ย่อความลงเหลือเพียงบทที่ 1 บทที่ 3 บทที่ 5 และบทที่ 12 ในการจัดพิมพ์ครั้งต่อมา  สำหรับทำนองเพลงประพันธ์ขึ้นเมื่อปี ค.ศ. 1835 โดย Hans Ernst Krøyer ซึ่งต่อมาได้มีผู้ประพันธ์ทำนองสำหรับเพลง Der er et yndigt land ขึ้นใหม่ 2 ทำนองโดย  Thomas Laub และ Carl Nielsen แต่ทั้งสองทำนองนี้ไม่ได้รับการยอมรับและเป็นที่รู้จักของประชาชนมากนัก

**บทร้อง**

**ดนตรี**
500px

**อ้างอิง**

**แหล่งข้อมูลอื่น**
  Danica Dienste date=2010-01-13  has a vocal version of the anthem.-  MP3 file (instrumental) date=2006-06-19  - by the U.S. Navy Band-  Jørgen Eberthas a page that includes the lyrics plus a midi file of the anthem
หมวดหมู่:เพลงชาติ
หมวดหมู่:เพลงเดนมาร์ก
หมวดหมู่:สัญลักษณ์ของประเทศเดนมาร์ก
หมวดหมู่:รายการโทรทัศน์ไทย

ทไทย
หมวดหมู่:รายการโทรทัศน์ภาษาไทย
หมวดหมู่:ผลงานโดยชาวไทย
หมวดหมู่:โทรทัศน์ในประเทศไทย
แม่แบบ:เหตุการณ์ปัจจุบัน/2553 มกราคม 26

* เกิดแผ่นดินถล่มจากฝนที่ตกหนักบริเวณใกล้มาชู ปิกชู ทำให้นักท่องเที่ยวหลายร้อยคนติดค้างอยู่ และบ้านเรือนใกล้เคียงได้รับความเสียหายกว่า 2,000 หลัง  (CNN)
}
แม่แบบ:เหตุการณ์ปัจจุบัน/2553 มกราคม 24

* แผ่นดินไหวในเฮติ พ.ศ. 2553
** เกิดเหตุการณ์อาฟเตอร์ช็อกอีกครั้งหนึ่งในประเทศเฮติ  (CBC News)  (RTÉ)  (TVNZ)
** รัฐบาลเฮติประกาศจำนวนผู้เสียชีวิตเพิ่มขึ้นเป็น 150,000 คน ในปอร์โตแปรงซ์ เมืองหลวงเพียงแห่งเดียว  (BBC)- รัฐบาลจีนปฏิเสธความเกี่ยวข้องในระดับรัฐในการโจมตีไซเบอร์ต่อกูเกิล  (BBC)  (China Daily)- รัฐบาลเวเนซุเอลาประกาศปิดตัวเคเบิลทีวี 6 ช่อง เนื่องจากปฏิเสธที่จะถ่ายทอดสาส์นของรัฐบาล  (BBC)  (The New York Times)- ภาพยนตร์ อวตาร ของเจมส์ คาเมรอน เป็นภาพยนตร์ที่ทำรายได้ดีที่สุดในสหรัฐอเมริกาและแคนาดา และเป็นภาพยนตร์ขายดีที่สุดโพ้นทะเล (ไม่คิดภาวะเงินเฟ้อประกอบ)  (Variety)  (BoxOfficeMojo) (Reuters)  (HollywoodReporter)
}
แม่แบบ:เหตุการณ์ปัจจุบัน/2553 มกราคม 23

* รัฐบาลจีนขุดพบฮวงซุ้ยของจักรพรรดิเว่ยอู่ตี้ หรือ โจโฉ พร้อมพระศพ ในมณฑลเหอหนาน เตรียมพัฒนาเป็นแหล่งท่องเที่ยวต่อไป ( ไทยรัฐ)- รัฐบาลเฮติประกาศยุติการค้นหาผู้รอดชีวิตจากเหตุการณ์แผ่นดินไหว  (BBC) และประกาศจำนวนผู้เสียชีวิตอย่างเป็นทางการครั้งแรกที่ 111,481 คน  นับเป็นเหตุการณ์แผ่นดินไหวที่มีผู้เสียชีวิตมากที่สุดเป็นอันดับ 2 ในคริสต์ศตวรรษที่ 21  (CNN)- มีการชุมนุมประท้วงในเวเนซุเอลา ต่อต้านนโยบายของประธานาธิบดีอูโก ชาเบซ ท่ามกลางปัญหาค่าเงินและการขาดแคลนพลังงาน  (Reuters)- เกิดเหตุการณ์รถไฟโดยสารตกรางในอิหร่าน มีผู้เสียชีวิตอย่างน้อย 8 คน และได้รับบาดเจ็บอย่างน้อย 15 คน  (Press TV)  (ISNA)  (Reuters)  (RTÉ)  (The Canadian Press)- การประเมินของหน่วยงานสำรวจธรณีวิทยาของสหรัฐอเมริการะบุว่าเวเนซุเอลาอาจมีปริมาณน้ำมันสำรองมากกว่าซาอุดิอาระเบีย 2 เท่า  (BBC)- อดีตนายกรัฐมนตรีไทย ทักษิณ ชินวัตร เดินทางออกจากประเทศกัมพูชา ก่อนหน้าการชุมนุมประท้วงต่อรัฐบาลในประเทศไทย  (The Phnom Penn Post)
}
พิจิตตรา สิริเวชชะพันธ์

พิจิตตรา สงวนศักดิ์ภักดี (เกิด 21 พฤศจิกายน พ.ศ. 2523) ชื่อเล่น เจี๊ยบ เป็นนักแสดงและนางแบบชาวไทย ก้าวเข้าสู่วงการบันเทิงจากผลงานละครเรื่อง ตะวันยอแสง ทางช่อง 3 ก่อนจะย้ายเข้าสังกัดกันตนาด้วยละครเรื่อง บ้านรังนกไม้ คู่กับจุลจักร จักรพงษ์ และเรื่อง คนทะเล ทางไอทีวี

**ประวัติ**
พิจิตตราเป็นหลานสาวของพันโท บุญผ่อง สิริเวชชะพันธ์ และแผน สิริเวชชะพันธ์ อดีตสมาชิกสภาผู้แทนราษฎรจังหวัดกาญจนบุรี จบการศึกษาหลักสูตรนิเทศศาสตร์ คณะวิทยาการจัดการ มหาวิทยาลัยสวนดุสิต นับถือศาสนาคริสต์นิกายโปรเตสแตนต์
พิจิตตราสมรสกับอนุวัฒน์ สงวนศักดิ์ภักดี โดยได้เข้าพิธีหมั้นและจดทะเบียนสมรสท่ามกลางญาติผู้ใหญ่เมื่อวันศุกร์ที่ 25 มกราคม พ.ศ. 2562 หลังจากคบหาดูใจกันมานานกว่า 14 ปี

**ผลงาน**

**ละครโทรทัศน์**

**ผลงานภาพยนตร์**

**ผลงานโฆษณา**
 ยาแชมพูคลีนิค สูตรแอคทีฟ- นมตรามะลิ- index living mall

**ผลงานมิวสิควิดีโอ**
 เพลง อย่าบอกว่าเธอรัก คู่กับ ศรราม เทพพิทักษ์ ศิลปิน เจสัน ยัง (2539)
*เพลง ใจร้าย ศิลปิน  อริสมันต์ พงษ์เรืองรอง (2541)
*เพลง มีค่าเวลาเธอเหงา ศิลปิน ปนัดดา เรืองวุฒิ (2550)
*เพลง แลกมาด้วยความโง่ ศิลปิน อนุวัฒน์ สงวนศักดิ์ภักดี (2564)

**ผลงานพิธีกร**
โทรทัศน์ - พ.ศ. 2565 : รายการ ทุกวันพุธ เวลา น. ทางช่อง (กด) ร่วมกับ (เริ่มวันที่ 25)
ออนไลน์ - พ.ศ. 2564 : คุยสตอรี่ - BOY JEAB THE LOVE JOURNEY SEASON 1 EP.0 เรียกน้ำย่อย ทางช่อง YouTube:CHANGE2561 (2018-2019)- พ.ศ. 2564 : คุยสตอรี่ - BOY JEAB THE LOVE JOURNEY SEASON 2 EP.1 ทางช่อง YouTube:CHANGE2561 (2021)- พ.ศ. 2564 : รายการ บอยเจี๊ยบ EP.1 ทางช่อง YouTube:BoyJeab Channel

**อ้างอิง**

**แหล่งข้อมูลอื่น**
 jeab_pijittra/
หมวดหมู่:สกุลสิริเวชชะพันธ์
หมวดหมู่:คริสต์ศาสนิกชนนิกายโปรเตสแตนต์ชาวไทย
หมวดหมู่:นักแสดงจากจังหวัดกาญจนบุรี
หมวดหมู่:บุคคลจากโรงเรียนราชินี
หมวดหมู่:บุคคลจากคณะวิทยาการจัดการ มหาวิทยาลัยสวนดุสิต
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:ยูทูบเบอร์ชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21
หมวดหมู่:ศิลปินที่เป็นแนวร่วมกปปส.
ณรงค์ วิเศษศรี

ณรงค์ วิเศษศรี เป็นนักฟุตบอลที่ผันตัวเองจากตำแหน่งผู้เล่นแดนหลังมาเป็นผู้รักษาประตู ปัจจุบันเล่นให้กับเอยูยู อินเตอร์ แบงค็อก ในไทยลีก 3 

**ประวัติ**
ณรงค์ วิเศษศรี เป็นนักเรียนเทพศิรินทร์ รุ่น 34 - 37 ตำแหน่งผู้รักษาประตู เป็นนายทวารที่มีฝีมืออีกคนหนึ่งของเทพศิรินทร์ ที่ทีมชาติไทยเรียกใช้บริการหลายครั้ง และผลงานในระดับสโมสรอยู่ในระดับยอดเยี่ยม ด้วยรูปร่างสูงใหญ่ ในระดับมัธยมต้น ณรงค์เล่นตำแหน่งเซนเตอร์ เมื่อเล่นชุดใหญ่ 18 ปี อ.ณรงค์ ห้วยหงษ์ทอง ให้ผันตัวเองมาเป็นเป็นผู้รักษาประตู แทนที่ผู้รักษาประตูคนเดิม พนมพจน์ เรืองอำพัน ที่เลิกเล่นฟุตบอลทีมโรงเรียนไปเล่นฟุตบอลพลาสติก สนามปูน
ณรงค์ยังทำหน้าที่เป็นผู้รักษาประตูให้แก่ทีมชาติไทยในการแข่งขันฟุตบอลชายหาด ออสเตรเลียนบีชซ็อคเกอร์คัพ 2013 ที่ประเทศออสเตรเลีย
ณรงค์ เป็นผู้ฝึกสอนผู้รักษาประตูให้กับทีมฟุตบอลโรงเรียนเทพศิรินทร์ ในฟุตบอลจตุรมิตรสามัคคี ครั้งที่ 29 อีกด้วย
ณรงค์ กลับมาเล่นฟุตบอลอีกครั้งในการแข่งขันไทยลีก 3 เมื่อวันที่ 21 มกราคม 2567 โดยเขาทำหน้าที่ผู้รักษาประตูให้กับ เอยูยู อินเตอร์ แบงค็อก ในวัย 47 ปี

**อ้างอิง**
หมวดหมู่:นักฟุตบอลชายชาวไทย
หมวดหมู่:นักฟุตบอลจากกรุงเทพมหานคร
หมวดหมู่:ผู้รักษาประตูฟุตบอลชาวไทย
หมวดหมู่:นักฟุตบอลชายหาดชาวไทย
หมวดหมู่:นักกีฬาทีมชาติไทย
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลนครปฐม ยูไนเต็ด
หมวดหมู่:ผู้เล่นสโมสรฟุตบอลจัมปาศรี ยูไนเต็ด
หมวดหมู่:บุคคลจากโรงเรียนเทพศิรินทร์
รายชื่อตอนในรักน้องต้องมีเหมียว!

รายชื่อตอนของอนิเมะเรื่อง รักน้องต้องมีเหมียว! หรือ Nyan Koi! มีทั้งหมด 12 ตอน ด้วยกัน ซึ่งเริ่มฉายตั้งแต่วันที่ 1 ตุลาคม พ.ศ. 2522 และ จบเมื่อ 17 ธันวาคม พ.ศ. 2522 
หมวดหมู่:รายการโทรทัศน์
จันนี่ สแกนเดอลัคกี้

จันนี่ สแกนเดอลัคกี้ (Ｊ・スカンダラッキー หรือ ヅャソニ・スカンダラッキー; Junny Skeandelaki) เป็นตัวละครสำคัญจากการ์ตูนเรื่องคุณชายพันธุ์โชะ โคฮินาตะ มิโนรุ ซึ่งเป็นนักมวยไทยชาวฝรั่งเศส มีบทบาทสำคัญในหนังสือการ์ตูนเล่มที่ 24, 25 และ 39 ซึ่งเป็นผู้ที่สามารถเอาชนะ โคฮินาตะ มิโนรุ ที่เป็นพระเอกของเรื่องมาแล้วครั้งหนึ่ง
จันนี่ เป็นนักมวยที่สวมกางเกงและถุงเท้าลายเสือดาวในการทำศึก เขาเป็นนักมวยแชมป์โลก ที่กลัวภรรยาของเขาเป็นอย่างมาก

**ประวัติตามท้องเรื่อง**
จันนี่ สแกนเดอลัคกี้ เป็นนักมวยเจ้าสำราญ จนดูราวกับว่าไม่จริงจังในการแข่งขัน เคยคิดจะยอมแพ้แก่โคฮินาตะ มิโนรุ แต่ถูกภรรยาชาวไทยชื่อ อริศรา ซึ่งเป็นบุตรสาวของโปรโมเตอร์สมชาย ขู่จะเอาเรื่องหากหนีการแข่ง เขาจึงตั้งใจแข่งต่อจนสามารถเอาชนะโคฮินาตะ มิโนรุในที่สุด
ในภายหลัง จันนี่ได้กล่าวชมเชยถึงความตั้งใจของโคฮินาตะ มิโนรุ ถึงความตั้งใจจริงเป็นภาษาฝรั่งเศสว่า Tu t'es bien defendu, petit. - "เอ็งเป็นนักสู้ที่เยี่ยมมาก เจ้าหนู" ก่อนที่จะกล่าวต่อว่า "ไว้สู้กันใหม่นะ" ซึ่งเป็นการแสดงสปีริทของนักกีฬาที่น่าประทับใจ ในภายหลัง เขายังได้ปรากฏตัวอีกครั้งด้วยสภาพร่างกายที่แข็งแกร่งขึ้น ซึ่งเขาได้เป็นฝ่ายชนะต่อคู่ชกชาวเนเธอร์แลนด์ชื่อ กิลเบิร์ต ไดค์แมน ด้วยผลการตัดสิน 3 ต่อ 0 ส่งผลให้เขาเข้าสู่การแข่งขันระดับโลก ซึ่งจะได้พบกับอิบูกิซึ่งเป็นคิกบ็อกเซอร์อันดับหนึ่งชาวญี่ปุ่นในรอบถัดไป

**การออกแบบตัวละคร**
จันนี่เป็นตัวละครที่ได้รับแรงบันดาลใจบางส่วนมาจากนักมวยไทยชาวฝรั่งเศสชื่อ ฌอง สตาร์สโบสกี

**อ้างอิง**
 ยาสุชิ บาบะ. คุณชายพันธุ์โชะ โคฮินาตะ มิโนรุ. เล่ม 24-25. พิมพ์ครั้งที่ 1. บริษัท ดับลิว พีเอส (ประเทศไทย) จำกัด. ISBN 978-616-516-715-4

**ดูเพิ่ม**
 คุณชายพันธุ์โชะ โคฮินาตะ มิโนรุ

**แหล่งข้อมูลอื่น**
  馬場康誌公式サイト『不動心』 date=2019-12-30 -  空手小公子小日向海流 投票フォーム date=2010-09-24  
หมวดหมู่:ตัวละครที่เป็นนักมวยไทย
หมวดหมู่:ตัวละครชาวฝรั่งเศส
เซร์ฆิโอ กานาเลส

เซร์ฆิโอ กานาเลส มาดราโซ (Sergio Canales Madrazo; เกิดเมื่อวันที่ 16 กุมภาพันธ์ พ.ศ. 2534) เป็นนักฟุตบอลชาวสเปน ปัจจุบันลงเล่นในตำแหน่งกองกลาง ให้กับสโมสรเรอัลเบติส และทีมชาติสเปน
เขาเริ่มต้นอาชีพนักฟุตบอลกับราซินซันดันเดร์ ก่อนที่ในปี ค.ศ. 2010 เขาได้ย้ายร่วมทีม เรอัลมาดริด ด้วยค่าตัว 4.50 ล้านยูโร เขาได้แชมปโกปาเดลเรย์กับทีมในฤดูกาลแรกของเขาแต่ก็ไม่ได้รับโอกาสลงเล่นมากนัก เขาถูกปล่อยยืมตัวให้กับบาเลนเซียใช้งานในฤดูกาลถัดมาก่อนที่จะถูกขายขาดให้ด้วยค่าตัว 7.50 ล้านยูโร เขาลงเล่นเพียง 15 นัดให้กับทีมและถูกขายให้กับเรอัลโซซิเอดัดในเดือนมกราคม ค.ศ. 2014 เขาลงเล่น 161 นัดและทำ 13 ประตูให้กับทีม เขาย้ายร่วมทีมเรอัลเบติสในช่วงกลางปี ค.ศ. 2018
เขายังลงเล่นให้กับทีมชาติสเปนมาตั้งแต่ระดับเยาวชนมาในหลากหลายช่วงอายุ เขาพาทีมรุ่นอายุไม่เกิน 17 ปีแชมป์ยุโรป ในปี ค.ศ. 2008 ที่ประเทศตุรกี และเป็นรองแชมป์ยุโรป ในปี ค.ศ. 2010 กับทีมอายุไม่เกิน 19 ปี เขายังเป็นส่วนหนึ่งของทีมชุดแข่งขันฟุตบอลโลกเยาวชนรุ่นอายุไม่เกิน 20 ปี 2011 ที่ประเทศไนจีเรีย ซึ่งสเปนตกรอบก่อนรองชนะเลิศ ในปีถัดมาเขาช่วยให้ทีมอายุไม่เกิน 21 ปี คว้าแชมป์ยุโรป ในปี ค.ศ. 2019 เขาได้ถูกเรียกติดทีมชาติสเปนชุดใหญ่เป็นครั้งแรก

**เกียรติประวัติ**

**สโมสร**
เรอัลมาดริด
*โกปาเดลเรย์: 2010–11
เรอลัเบติส
*โกปาเดลเรย์: 2021–22

**ทีมชาติ**
สเปน รุ่นอายุไม่เกิน 21 ปี
*ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2013
สเปน รุ่นอายุไม่เกิน 19 ปี
*ฟุตบอลชิงแชมป์แห่งชาติยุโรป รุ่นอายุไม่เกิน 19 ปี รองชนะเลิศ: 2010
ฟุตบอลชิงแชมป์แห่งชาติยุโรป รุ่นอายุไม่เกิน 17 ปี
*ฟุตบอลชิงแชมป์แห่งชาติยุโรป รุ่นอายุไม่เกิน 17 ปี: 2008

**ส่วนบุคคล**
ทีมยอดยอดเยี่ยมประจำฤดูกาลลาลิกา (จัดอันดับโดยยูฟ่า) : 2018–19

**อ้างอิง**

**แหล่งข้อมูลอื่น**
 หน้าโปรไฟล์ที่เว็บไซต์เรอัลโซซิเอดัด
*8496- ชีวประวัติและสถิติที่เว็บไซต์ CiberChe es
*73969
*312648
หมวดหมู่:นักฟุตบอลชาวสเปน
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นในลาลิกา
หมวดหมู่:ผู้เล่นเรอัลโซซิเอดัด
หมวดหมู่:ผู้เล่นสโมสรฟุตบอลบาเลนเซีย
หมวดหมู่:ผู้เล่นเรอัลเบติส
หมวดหมู่:กองกลางฟุตบอล
หมวดหมู่:ผู้เล่นในเซกุนดาดิบิซิออน เบ
หมวดหมู่:ผู้เล่นราซินเดซันตันเดร์
หมวดหมู่:บุคคลจากแคว้นกันตาเบรีย
หมวดหมู่:ผู้เล่นในชุดชนะเลิศยูฟ่าเนชันส์ลีก
ปัญหาขอบฟ้า

300px
ปัญหาขอบฟ้า (Horizon Problem) เป็นปัญหาในแบบจำลองมาตรฐานจักรวาลวิทยาตามทฤษฎีบิกแบง เริ่มต้นขึ้นในราวคริสต์ทศวรรษ 1970 โดยบอกว่า มีย่านต่างๆ ที่แตกต่างกันในเอกภพซึ่งมิได้ "เชื่อมโยง" (contacted) เข้ากับที่อื่นๆ อันเนื่องมาจากระยะทางอันไพศาล ทว่ามันกลับมีอุณหภูมิเท่ากันและมีคุณลักษณะทางกายภาพอื่นอีกหลายประการเหมือนกัน ซึ่งเป็นสิ่งที่ไม่น่าเป็นไปได้ หากถือว่าการแลกเปลี่ยน "ข้อมูล" (หรือพลังงาน, ความร้อน, ฯลฯ) จะสามารถเกิดขึ้นได้ภายในขีดจำกัดความเร็วแสงเท่านั้น ปัญหาขอบฟ้านี้อาจอธิบายได้ด้วยทฤษฎีการพองตัว ซึ่งเป็นทฤษฎีที่ถือกำเนิดมาเพื่อแก้ปัญหาข้อนี้ส่วนหนึ่ง
หมวดหมู่:จักรวาลวิทยาเชิงกายภาพ
ปัญหาความแบนของเอกภพ

ไฟล์:End of universe.jpg|thumb|250px|รูปทรงเรขาคณิตของเอกภพในแบบต่างๆ ไม่ว่าค่าตัวแปรจักรวาลโอเมกามีค่าน้อยกว่า เท่ากับ หรือมากกว่า 1; ภาพจากบนลงล่าง: เอกภพปิดที่มีความโค้งเป็นบวก, เอกภพไฮเพอร์โบลิกที่มีความโค้งเป็นลบ, และเอกภพแบนที่มีค่าความโค้งเป็นศูนย์
ปัญหาความแบนของเอกภพ (Flatness Problem) เป็นปัญหาเชิงลึกของการศึกษาจักรวาลวิทยาเชิงกายภาพตามแบบจำลองทฤษฎีบิกแบง เกิดขึ้นเนื่องจากการสังเกตการณ์พบว่า สถานะเริ่มต้นบางประการของเอกภพมิได้เข้ากันอย่างสนิทดีกับค่า "พิเศษ" บางประการ การผิดเพี้ยนไปเพียงเล็กน้อยนั้นอาจส่งผลกระทบอันกว้างขวางต่อลักษณะของเอกภพที่เป็นอยู่ในปัจจุบันได้
ในกรณีของปัญหาความแบนนี้ ค่าตัวแปรที่มิได้เข้ากันพอดีคือ ค่าความหนาแน่นของสสารและพลังงานในเอกภพ ค่านี้ส่งผลกระทบต่อความโค้งของกาล-อวกาศ โดยมีค่าความหนาแน่นวิกฤตที่เฉพาะเจาะจงมากๆ ที่จำเป็นต่อสภาวะเอกภพที่แบน การสังเกตการณ์พบว่าความหนาแน่นของเอกภพในปัจจุบันมีค่าใกล้เคียงกับค่าวิกฤตนี้มาก ความหนาแน่นโดยรวมนั้นจะเปลี่ยนแปลงอย่างรวดเร็วไปจากค่าวิกฤตตลอดช่วงเวลาคอสมิก ดังนั้นเอกภพในยุคเริ่มแรกจะต้องมีความหนาแน่นใกล้กับความหนาแน่นวิกฤตมากๆ โดยผิดเพี้ยนไปไม่เกินหนึ่งส่วน 1062 สิ่งนี้ทำให้นักจักรวาลวิทยาตั้งข้อสงสัยว่า ค่าความหนาแน่นเริ่มต้นของเอกภพมีค่าใกล้เคียงกับค่า "พิเศษ" นี้ได้อย่างไร
ผู้ระบุถึงปัญหานี้ขึ้นเป็นครั้งแรกคือ โรเบิร์ต ดิค เมื่อปี ค.ศ. 1969 ข้อสรุปซึ่งเป็นที่ยอมรับกันมากที่สุดในหมู่นักจักรวาลวิทยาคือทฤษฎีการพองตัว อันเป็นแนวคิดว่าเอกภพได้ขยายตัวอย่างรวดเร็วในช่วงเวลาสั้นๆ เพียงเสี้ยววินาทีแรกหลังการเกิดบิกแบง ปัญหาความแบนของเอกภพนี้เป็นหนึ่งในสามปัญหาสำคัญที่เป็นรากฐานของการพัฒนาทฤษฎีการพองตัว เช่นกันกับปัญหาแม่เหล็กขั้วเดียวและปัญหาขอบฟ้า

**อ้างอิง**
หมวดหมู่:จักรวาลวิทยาเชิงกายภาพ
โจหิม

โจหิม (ทำกิจกรรม คริสต์ทศวรรษ 200 - คริสต์ทศวรรษ 210) เป็นโอรสในโจโฉ ขุนศึกที่ขึ้นมามีอำนาจในช่วงปลายราชวงศ์ฮั่น และวางรากฐานรัฐวุยก๊กในสมัยสามก๊กของจีน ไม่มีการกล่าวถึงประวัติของโจหิมมากนัก แต่ทราบเพียงว่าเสียชีวิตตั้งแต่ยังหนุ่ม มารดาของพระองค์คือเปียนซี ผู้ให้กำเนิดพระโอรสสามองค์กับโจโฉ คือ โจผี โจเจียง และโจสิด โจหิมถือเป็นโอรสองค์สุดท้อง
ใน ค.ศ. 221 หลังโจผียุบเลิกราชวงศ์ฮั่นและสถาปนาวุยก๊ก พระองค์ให้พระนามหลังสวรรคตของโจหิมเป็น "เซียวหฺวายกง" (蕭懷公) จากนั้นใน ค.ศ. 229 ในรัชสมัยโจยอย พระราชโอรสในโจผี โจหิมได้รับการเลื่อนสถานะหลังสวรรคตเป็นอ๋อง ทำให้พระนามหลังสวรรคตของพระองค์กลายเป็น "เซียวหฺวายอ๋อง" (蕭懷王)

**สืบทอด**
ใน ค.ศ. 234 เฉา ปิ่ง (曹炳) บุตรโจหิม ได้รับตำแหน่งอ๋องพร้อมบริเวณที่เก็บภาษีได้ 2,500 ครัวเรือน ตำแหน่งนั้นมีชื่อว่า "เซียว" (蕭) ตามชื่อหลังเสียชีวิตของโจหิม จากนั้น 6 ปีต่อมา เฉา ปิ่งเสียชีวิตโดยไม่มีบุตรสืบทอด ทำให้ต้องยุบเลิกพื้นที่นี้ เขาได้รับชื่อหลังเสียชีวิตเป็น "ไออ๋อง" (哀王)

**ในนิยาย สามก๊ก**
โจหิมได้รับการกล่าวถึงเพียงเล็กน้อยใน สามก๊ก วรรณกรรมอิงประวัติศาสตร์ในคริสต์ศตวรรษที่ 14 ใน ค.ศ. 220 เมื่อโจโฉสวรรคต โจหิมปฏิเสธที่จะเสด็จไปลั่วหยางเพื่อเข้าเยี่ยมพิธีศพของพระราชบิดา โจผีจึงส่งผู้ส่งสาส์นเพื่อตำหนิพระอนุชา ตามคำแนะนำของฮัวหิม แต่ภายหลังผู้ส่งสาสน์กลับมา และรายงานว่าโจหิมผูกพระศอตายด้วยความกลัวต่อพระราชอาญา โจผีจึงให้ทำพิธีศพแก่พระอนุชาและให้ตำแหน่งหลังสวรรคตเป็น "เซียวหฺวายอ๋อง"

**อ้างอิง**
 ตันซิ่ว (คริสต์ศตวรรษที่ 3). จดหมายเหตุสามก๊ก (ซันกั๋วจื้อ).- ล่อกวนตง (คริสต์ศตวรรษที่ 14). สามก๊ก (ซันกั๋วเหยี่ยนอี้).
จโหิม
จโหิม
หมวดหมู่:ครอบครัวของโจโฉ
ทับหลัง

โครงสร้างทับหลัง
200px
สำหรับอัลบั้มเพลงของคาราบาว ดู ทับหลัง (อัลบั้มเพลง)
ทับหลัง คือ ส่วนโครงสร้างแนวนอน ทำหน้าที่รับน้ำหนักของผนังซึ่งอยู่เหนือช่องว่าง อาทิ วงกบประตูหรือหน้าต่าง และถ่ายน้ำหนักลงไปยังเสาเอ็นและยึดประตูและหน้าต่างเข้ากับผนัง นอกจากนี้ยังใช้เรียกสิ่งที่อยู่บนหน้าต่างหรือประตูหลังกรอบเช็ดหน้า ใช้บังคับปลายเดือยบานแผละหน้าต่างหรือประตูว่า ทับหลังหน้าต่าง หรือ ทับหลังประตู
ในประเทศไทย ทับหลัง หมายความรวมถึง ลวดลายที่ทำประดับไว้บนหลังตู้ หรือท่อนหินรูปสี่เหลี่ยมผืนผ้าที่สลักเป็นลวดลายต่าง ๆ ประดับอยู่เหนือประตูเข้าปราสาทหิน เช่น ทับหลังนารายณ์บรรทมสินธุ์ของปราสาทพนมรุ้ง

**อ้างอิง**
หมวดหมู่:ประตู
หมวดหมู่:ส่วนประกอบของสิ่งก่อสร้าง
หมวดหมู่:ศิลปะไทย
อัลกรังการ์ลามัญ

อัลกรังการ์ลามัญ (El Gran Carlemany; literal translation|ชาร์เลอมาญผู้ยิ่งใหญ่) เป็นเพลงชาติของราชรัฐอันดอร์รา ประพันธ์ทำนองโดยอันริก มาร์ฟัญ บ็อนส์ (Enric Marfany Bons) ประพันธ์คำร้องโดยฌูอัน เบ็นย็อก อี บิโบ (Joan Benlloch i Vivó) นำมาใช้เป็นเพลงชาติเมื่อวันที่ 8 กันยายน ค.ศ. 1921 ซึ่งเป็นวันชาติของอันดอร์รา เนื้อเพลงอ้างอิงถึงประเด็นสำคัญหลายประการของวัฒนธรรมและประวัติศาสตร์ของอันดอร์รา เช่น มรดกของจักรวรรดิการอแล็งเฌียง

**เนื้อร้อง**

**อ้างอิง**
หมวดหมู่:ก่อตั้งในปี พ.ศ. 2464
หมวดหมู่:ประเทศอันดอร์รา
หมวดหมู่:เพลงชาติ
แม่เหล็กขั้วเดียว

แม่เหล็กขั้วเดียว (Magnetic monopole) เป็นอนุภาคตามสมมุติฐานในการศึกษาฟิสิกส์ โดยกล่าวว่าเป็นแม่เหล็กที่มีเพียงขั้วเดียว (ดู สมการของแมกซ์เวลล์ เพิ่มเติมเกี่ยวกับขั้วแม่เหล็ก) ความสนใจในยุคใหม่คือแนวคิดที่กำเนิดจากทฤษฎีเกี่ยวกับอนุภาค โดยเฉพาะอย่างยิ่ง ทฤษฎีการรวมแรงครั้งใหญ่ (grand unification theory) และทฤษฎีซูเปอร์สตริง ซึ่งเป็นทฤษฎีที่ทำนายถึงการมีอยู่ของแม่เหล็กขั้วเดียว
สมมุติฐานแรกเกี่ยวกับแม่เหล็กขั้วเดียวตั้งขึ้นโดย ปีแยร์ กูรี ในปี ค.ศ. 1894 แต่ทฤษฎีควอนตัมว่าด้วยประจุแม่เหล็กเริ่มต้นจากบทความของ พอล ดิแรก เมื่อปี ค.ศ. 1931 ในบทความนี้ ดิแรกแสดงให้เห็นว่าการมีอยู่ของแม่เหล็กขั้วเดียวนั้นสอดคล้องกับสมการของแมกซ์เวลล์ก็ต่อเมื่อสามารถระบุปริมาณของประจุไฟฟ้าได้ นับแต่นั้นมากมีการวิจัยเพื่อค้นหาแม่เหล็กขั้วเดียวอย่างเป็นระบบ การทดลองในปี 1975 และปี 1982 ช่วยให้มองเห็นภาพเหตุการณ์ที่เป็นไปได้ว่าอาจจะตีความหมายถึงแม่เหล็กขั้วเดียว แต่ปัจจุบันนี้ถือว่าไม่นับรวมการทดลองเหล่านั้น
การตรวจจับแม่เหล็กขั้วเดียวยังคงเป็นปัญหาที่หาข้อยุติไม่ได้ในฟิสิกส์เชิงทดลอง แต่ในการศึกษาฟิสิกส์เชิงทฤษฎี มีอยู่หลายแนวคิดในยุคใหม่ๆ ซึ่งสันนิษฐานได้ว่ามันมีอยู่จริง โจเซฟ โพลชินสกี นักทฤษฎีสตริงผู้มีชื่อเสียง อธิบายถึงการมีอยู่ของแม่เหล็กขั้วเดียวว่า "หนึ่งในปริศนาฟิสิกส์ที่พนันได้อย่างปลอดภัยที่สุดว่าจะไม่มีวันมองเห็น" ในแบบจำลองบางแบบ ไม่สามารถจะสังเกตการณ์แม่เหล็กขั้วเดียวได้ เพราะมันมีมวลมากเกินกว่าที่จะสร้างขึ้นด้วยเครื่องเร่งอนุภาคได้ และยังมีจำนวนน้อยมาก หายากยิ่งในเอกภพจนเกินกว่าที่เครื่องตรวจจับอนุภาคจะสังเกตเห็น

**อ้างอิง**

**แหล่งข้อมูลอื่น**
  Magnetic Monopole Searches (lecture notes)-  Particle Data Group summary of magnetic monopole search-  'Race for the Pole' Dr David Milstead Freeview 'Snapshot' video by the Vega Science Trust and the BBC/OU.
หมวดหมู่:แม่เหล็ก
หมวดหมู่:ทฤษฎีสนามควอนตัม
หมวดหมู่:ปัญหาทางฟิสิกส์ที่ยังแก้ไม่ได้
อสมมาตรของแบริออน

อสมมาตรของแบริออน (Baryon asymmetry) เป็นปัญหาทางฟิสิกส์เกี่ยวข้อเท็จจริงที่ปรากฏในปัจจุบันถึงความไม่สมดุลระหว่างสสารแบริออนกับแอนติแบริออนในเอกภพ ไม่ว่าแบบจำลองมาตรฐานในวิชาฟิสิกส์อนุภาค หรือทฤษฎีสัมพัทธภาพทั่วไป ก็ยังไมสามารถให้คำอธิบายที่แจ่มแจ้งได้ว่าทำไมจึงเป็นเช่นนั้น ตามสมมุติฐาน เอกภพมีภาวะเป็นกลางจากประจุทุกชนิด การเกิดบิกแบงควรจะทำให้เกิดสสารและปฏิสสารขึ้นเป็นจำนวนพอ ๆ กัน ซึ่งจะทำให้มันเกิดการหักล้างกันและกัน กล่าวคือ โปรตอนจะหักล้างกับแอนติโปรตอน อิเล็กตรอนจะหักล้างกับแอนติอิเล็กตรอน นิวตรอนจะหักล้างกับแอนตินิวตรอน เป็นเช่นนี้ไปเรื่อย ๆ กับอนุภาคมูลฐานทุกชนิด ผลก็คือเอกภพจะเต็มไปด้วยทะเลโฟตอนโดยไม่มีสสารเกิดขึ้นเลย แต่เอกภพของเราไม่ได้เป็นเช่นนั้น หลังจากบิกแบงแล้ว มีบางสิ่งบางอย่างที่ทำให้กฎเกณฑ์ทางฟิสิกส์แตกต่างไปสำหรับสสารและปฏิสสาร
มีทฤษฎีอยู่หลายทฤษฎีที่พยายามอธิบายปรากฏการณ์แบริโอเจเนซิส แต่ ณ ปัจจุบันยังไม่มีทฤษฎีที่เป็นเอกฉันท์ที่สามารถอธิบายปรากฏการณ์นี้ได้

**อ้างอิง**
หมวดหมู่:ปัญหาทางฟิสิกส์ที่ยังแก้ไม่ได้
หมวดหมู่:ฟิสิกส์ดาราศาสตร์
เหตุรถประสานงาในปาปัวนิวกินี พ.ศ. 2553

เหตุการณ์รถประสานงาในปาปัวนิวกินี พ.ศ. 2553 เป็นเหตุการณ์ในประเทศปาปัวนิวกินีที่รถโดยสารสาธารณะประจำทางหลวงหมายเลข 3 ประสานงากับกับรถบรรทุกสาธารณะสำหรับรับส่งบุคคล เมื่อวันที่ 14 มกราคม พ.ศ. 2553 ณ 130 กิโลเมตรจากอำเภอแล (Lae) จังหวัดโมโรบี (Morobe Province) ส่งผลให้มีผู้เสียชีวิตอย่างน้อย 40 คน และจัดเป็นอุบัติเหตุบนท้องถนนที่ร้ายแรงที่สุดสำหรับประเทศปาปัวนิวกินี  และได้ชื่อว่าเป็น "วันอันเศร้าสลุดที่สุดวันหนึ่งในประวัติศาสตร์การจราจร" อันเกิดขึ้นแก่ประเทศ "แร้นแค้น" ประเทศนี้
อย่างไรก็ดี ด้วยเหตุที่หน่วยกู้ภัยท้องถิ่นและห้องดับจิตไม่เพียงพอรับมือกับสถานการณ์ คาดว่าจะมีรายงานยอดผู้เสียชีวิตจะมากขึ้น

**การประสานงา**
ความจริงแล้ว รถโดยสารทั้งสองลำจุคนได้เพียงยี่สิบห้าคนเท่านั้น แต่ในเหตุการณ์นี้ รถทั้งสองบรรจุคนเพียบเกินอัตรา และมีรายงานว่าต่างแล่นมาในอาการอันฉวัดเฉวียนและน่าหวาดเสียว ด้วยความเร็วหนึ่งร้อยกิโลเมตรต่อชั่วโมง จนมาเจอถนนเป็นหลุมเป็นบ่อ เสียหลัก พุ่งเข้าชนกันอย่างเลี่ยงมิได้ ร่างผู้โดยสารถูกเหวี่ยงจากรถผ่านหน้าต่างและข้ามถนนสายหนึ่งไปอีกสายหนึ่ง บางรายนอนจมอยู่ในน้ำมัน ขณะที่บางรายตกอยู่ใกล้เชื้อเพลิง ผู้เห็นเหตุการณ์เห็นศีรษะ แขน ขา คอ ที่ขาดจากกัน เจ้าหน้าที่ตำรวจท้องที่นายหนึ่งให้สัมภาษณ์แก่หนังสือพิมพ์วอชิงตันโพสต์ (Washington Post) ว่า "อุบัติเหตุครั้งนี้เกิดขึ้นเพราะคนขับพยายามประคองตัวผ่านหลุมบ่อบนถนน แต่กลับประสานงากัน"
ราษฎรใกล้เคียงรุดเข้าช่วยเหลือผู้ประสบเหตุ และกล่าวด้วยว่าพวกเขาไม่เคยพบเจอเหตุการณ์ "นองเลือดและน่าสะพรึงกลัว" เช่นนี้มาก่อน ผู้บาดเจ็บหลายรายตายคาที่ในทันที มีแปดคนนอนเจ็บสาหัส ก่อนหน่วยกู้ภัยจะเข้าถึงท้องที่ และนำพาผู้บาดเจ็บอย่างน้อยสิบแปดคนเข้ารับการรักษาโดยด่วน แปดรายในจำนวนนี้ต้องอยู่แผนกผู้ป่วยหนักซึ่งไม่คาดว่าจะรอดชีวิต
กีเดียน แจ็ก (Gideon Jack) ผู้โดยสารรายหนึ่ง วัยยี่สิบสองปี ให้สัมภาษณ์ภายหลังว่า เขางีบอยู่ในรถ พอตื่นขึ้นมาก็พบว่าร่างของเขาโชกเลือดเสียแล้ว และรายรอบเขาก็เต็มไปด้วยศพเปลือยเปล่าเต็มคันรถ สื่อมวลชนในประเทศปาปัวนิวกินีนำเสนอภาพซึ่งสำนักข่าวเอบีซีแห่งประเทศออสเตรเลียพรรณนาว่าเป็น "ภาพอันน่าตื่นกลัวของศพที่ห้อยอยู่กับซากรถอันพักยับเยิน"
สภาพรถนั้น สื่อมวลชนของประเทศออสเตรเลียรายงานว่า "เหลวแหลกไม่มีชิ้นดี" หน่วยกู้ภัยนำผู้บาดเจ็บอัดกันเต็มรถส่งไปยังโรงพยาบาลอังโก (Angau Hospital) ในอำเภอแล ตามมาด้วยญาติสนิทมิตรสหายของผู้บาดเจ็บเพื่อตรวจดูคนของตน ด้วยเหตุที่หน่วยกู้ภัยท้องถิ่นและห้องดับจิตไม่เพียงพอรับมือกับการสถานการณ์ จึงมีการร้องขอบริจาคตู้แช่ศพด้วย

**การตอบสนอง**
จีออสซี ลาบี (Giossi Labi) ผู้ช่วยผู้บัญชาการตำรวจปาปัวนิวกินี บรรยายสถานการณ์ว่าเป็น "วันอันเศร้าสลุดที่สุดวันหนึ่งในประวัติศาสตร์การจราจร" และตำหนิการขับรถอันน่าหวาดเสียวเพราะโลภเห็นแก่รายได้เช่นนั้น
พีเทอร์ กินเนส (Peter Guinness) จเรตำรวจ กล่าวเสริมว่า "ทางหลวงบ้านเราล้วนแต่หลุมแต่บ่อ บางที่ยิ่งแล้วใหญ่ อย่างกับหลุมภูเขาไฟ"
โคนิ อิกวน (Koni Iguan) สมาชิกรัฐสภาปาปัวนิวกินี กล่าวอีกว่า "มันเป็นอุบัติเหตุอันเขย่าขวัญที่สุดที่ผมเคยเห็นมา" และ "นี่เป็นเหตุการณ์นองเลือดอันน่าวิตกที่สุดที่เกิดมาบนทางหลวง"

**อ้างอิง**

**ดูเพิ่ม**
  ภาพศพผู้โดยสารห้อยติดอยู่กับซากรถ
หมวดหมู่:ประเทศปาปัวนิวกินีใน พ.ศ. 2553
หมวดหมู่:พ.ศ. 2553
หมวดหมู่:อุบัติเหตุทางถนนในประเทศปาปัวนิวกินี
ทฤษฎีการรวมแรงครั้งใหญ่

ทฤษฎีการรวมแรงครั้งใหญ่ (Grand Unified Theory หรือ GUT) เป็นทฤษฎีทางฟิสิกส์ที่อ้างอิงแบบจำลองหลายแบบที่คล้ายคลึงกันในการศึกษาฟิสิกส์อนุภาคที่ระดับพลังงานสูง โดยที่อันตรกิริยาพื้นฐาน 3 อย่างในแบบจำลองมาตรฐาน สามารถควบรวมกันได้ตามทฤษฎีเกจ (Guage Theory) ได้แก่ แรงแม่เหล็กไฟฟ้า อันตรกิริยาอย่างเข้ม และอันตรกิริยาอย่างอ่อน แทนที่จะต้องแบ่งแยกการพิจารณาออกเป็นสามแบบที่แตกต่างกัน
การรวมแรงนี้มีความเป็นไปได้เนื่องจากระดับพลังงานที่ขึ้นอยู่กับค่าองค์ประกอบต่าง ๆ ในทฤษฎีสนามควอนตัม เรียกชื่อว่า renormalization group running ซึ่งจะยินยอมให้ค่าองค์ประกอบที่แตกต่างกันอย่างมากสามารถเปลี่ยนรูปไปที่ระดับพลังงานที่สูงมากยิ่งขึ้น โดยประมาณที่  GeV และระดับพลังงานของพลังค์ จากคุณสมบัตินี้ สถานการณ์จำลองของการรวมแรงในทางกายภาพจึงไม่สามารถหยั่งตรวจได้โดยตรงจากเครื่องชนอนุภาค แต่จะต้องตรวจผ่านการสังเกตการณ์ทางอ้อม เช่น การสลายตัวของโปรตอน หรือคุณสมบัติบางอย่างของนิวตริโน
ทฤษฎีการรวมแรงครั้งใหญ่นี้ ยังมิได้รวมไปถึงการควบรวมอันตรกิริยาตามแบบจำลองมาตรฐานเข้ากับแรงโน้มถ่วงควอนตัม มีการคาดการณ์ว่าอาจเป็นไปได้ที่จะรวมเอา แรงโน้มถ่วง เข้ากับอันตรกิริยาทั้งสามอย่างตามทฤษฎีเกจ เพื่อให้กลายเป็น ทฤษฎีแห่งสรรพสิ่ง (Theory of everything)

**อ้างอิง**
หมวดหมู่:ฟิสิกส์อนุภาค
หมวดหมู่:จักรวาลวิทยาเชิงกายภาพ
ชนะพล สัตยา

ชนะพล สัตยา (เกิด 13 พฤศจิกายน พ.ศ. 2530) ชื่อเล่น อ๊อฟ เป็นนักแสดงชาวไทย สังกัดสถานีโทรทัศน์สีกองทัพบกช่อง 7 เข้าวงการจากเวทีการประกวดดัชชี่บอยแอนด์เกิร์ล ประจำปี 2006

**ประวัติ**
ชนะพลเกิดวันที่ 13 พฤศจิกายน พ.ศ. 2530 เป็นนักแสดงชาวไทย จากอำเภอรัตภูมิ จังหวัดสงขลา จบระดับมัธยมศึกษาจาก โรงเรียนมหาวชิราวุธ จังหวัดสงขลา ปัจจุบันจบปริญญาตรีจาก คณะรัฐศาสตร์ มหาวิทยาลัยเฉลิมกาญจนา จังหวัดนครศรีธรรมราช  
ชนะพลเข้าวงการจากเวทีการประกวดดัชชี่บอยแอนด์เกิร์ล ประจำปี 2006 แสดงละครเรื่องแรกรับบทเป็นโอฬารในละครย้อนยุค นางทาส จากบทนี้ทำให้ได้รับรางวัลดาวรุ่งชายยอดเยี่ยม จากการประกาศผลรางวัลท็อปอวอร์ด 2008 จากนั้นแสดงในละครบู๊เรื่อง เนตรนาคราช, ลูกผู้ชายหัวใจเข้ม และ มือเหนือเมฆ ปี 2561 มารับบทร้ายครั้งแรกกับละครเรื่อง สายโลหิต เป็นละครย้อนยุคโดยรับบทเป็น หมื่นทิพเทศา 
ปัจจุบันอ๊อฟ ชนะพล คุกเข่าขอ ฮาน่า ลีวิส แต่งงาน เมื่อวันที่ 3 มิถุนายน พ.ศ. 2567 
ในวันที่ 2 พฤศจิกายน พ.ศ. 2567 ฮาน่า กับ อ๊อฟ ชนะพล สัตยา ได้เข้าพิธีหมั้นตามประเพณีอีสาน ด้วยการบายศรีสู่ขวัญ เป็นการทำพิธีแบบเรียบง่าย ณ Misstar Cafe by Davika

**ผลงานการแสดง**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางช่อง 7

**ซิทคอม**

**ละครเฉลิมพระเกียรติ**

**ภาพยนตร์**

**ผลงานอื่น**

**เพลง**

**รางวัล**

**ธุรกิจส่วนตัว**

**อ้างอิง**

**แหล่งข้อมูลอื่น**
 chanapol_sataya
หมวดหมู่:นักแสดงชายชาวไทย
หมวดหมู่:นักแสดงสังกัดช่อง 7
หมวดหมู่:บุคคลจากอำเภอรัตภูมิ
หมวดหมู่:บุคคลจากโรงเรียนมหาวชิราวุธ จังหวัดสงขลา
หมวดหมู่:บุคคลจากคณะนิเทศศาสตร์ มหาวิทยาลัยธุรกิจบัณฑิตย์
หมวดหมู่:บุคคลจากมหาวิทยาลัยเฉลิมกาญจนา
หมวดหมู่:ชาวไทยเชื้อสายฮกเกี้ยน
หมวดหมู่:นักแสดงจากจังหวัดสงขลา
สมเด็จพระราชินีนาถราซอเฮอรินา

สมเด็จพระราชินีนาถราซอเฮอรินาแห่งมาดากัสการ์(อังกฤษ:Rasoherina หรือ Rasoaherina) (พ.ศ. 2357 - 1 เมษายน พ.ศ. 2411) ทรงเป็นสมเด็จพระราชินีนาถแห่งมาดากัสการ์ตั้งแต่ปี พ.ศ. 2406 ถึง พ.ศ. 2411 ทรงครองราชสมบัติสืบต่อจากพระเจ้าราดามาที่ 2 แห่งมาดากัสการ์ พระสวามีผู้ถูกลอบปลงพระชนม์
พระนามเดิมของพระนางคือ เจ้าหญิงราโบโดซานากันเดรียนา เสด็จพระราชสมภพในปีพ.ศ. 2357 เป็นพระราชธิดาใน เจ้าชายอันเดรียนท์ซาลามานานเดรียนาแห่งอัมโบฮิเทรียนา กับ เจ้าหญิงราฟารามันจากา และพระนางทรงมีศักดิ์เป็นพระราชนัดดาในสมเด็จพระราชินีนาถรานาวาโลนาที่ 1 แห่งมาดากัสการ์ พระนางทรงอภิเษกสมรสกับพระโอรสของพระราชินีรานาวาโลนาซึ่งก็คือ เจ้าชายราโกโต ซึ่งต่อมาครองราชย์ต่อจากพระมารดาเป็นพระเจ้าราดามาที่ 2 ในปีพ.ศ. 2404 ทำให้ทรงดำรงพระราชอิสริยยศเป็นสมเด็จพระราชินีแห่งมาดากัสการ์ หลังจากพระเจ้าราดามาที่ 2 เสด็จสวรรคตจากการถูกลอบปลงพระชนม์ในปีพ.ศ. 2406 หลังจากพระเจ้าราดามาที่ 2 สวรรคต ประธานเหล่าสภาขุนนางคือ ไรนิไลอาริโวนีได้พยายามตีสนิทกับเจ้าหญิงราโบโด เหล่าขุนนางได้ยื่นข้อเสนอให้พระนางสืบราชสมบัติต่อจากพระสวามี ข้อเสนอนี้รวมไปถึงการปราบปรามการพิจารณาคดีโดยการทรมาน โดยการคุ้มครองจากระบอบกษัตริย์ที่ให้มีเสรีภาพในการนับถือศาสนา 
อำนาจที่แท้จริงของราชอาณาจักรที่ในรัชสมัยของพระนางขึ้นอยู่กับ นายกรัฐมนตรี ไรนิโวนินาฮิทรินิโอนี ผู้ซึ่งสมรสกับพระนางเพียงไม่กี่สัปดาห์ หลังจากนี้ไม่กี่ปี สมเด็จพระราชินีนาถราซอเฮอรินาทรงแต่งตั้งไรนิไลอาริโวนีขึ้นเป็นนายกรัฐมนตรี สืบต่อจากพี่ชายต่างมารดาของเขาคือไรนิโวนินาฮิทรินิโอนี และเขาก็เป็นผู้มีอำนาจแท้จริงในราชอาณาจักรและเป็นพระสวามีของพระนางด้วย
ชาวมาลากาซีได้จดจำเกี่ยวกับพระนางได้ดีเมื่อทรงส่งคณะราชทูตไปยังลอนดอนและปารีส และทรงประกาศห้ามมีตลาดวันอาทิตย์ (ตลาดเกษตรกร) วันที่ 30 มิถุนายน พ.ศ. 2408 ทรงลงพระปรมาภิไธยในสนธิสัญญากับสหราชอาณาจักรให้สิทธิสภาพนอกอาณาเขตแก่พลเมืองชาวอังกฤษและมีการตั้งกงสุล สถานทูต พระนางทรงลงพระปรมาภิไธยในสนธิสัญญาการค้ากับสหรัฐอเมริกาและมีการค้าขายอาวุธต่างๆ และสุดท้ายทรงลงนามในสนธิสัญญาความเป็นมิตรกับฝรั่งเศสระหว่างเชื้อสายของพระนางกับเชื้อสายของจักรพรรดินโปเลียนที่ 3 พระนางทรงได้เข้ารีตนับถือศาสนาคริสต์นิกายโรมันคาทอลิกที่แท่นพระบรรทมก่อนเสด็จสวรรคตเพียงไม่นาน
หลังจากพระนางสวรรคต เจ้าหญิงรามาโก ผู้เป็นหนึ่งในพระมเหสีของพระเจ้าราดามาที่ 2 ได้ครองราชสมบัติสืบต่อเป็นสมเด็จพระราชินีนาถรานาวาโลนาที่ 2 แห่งมาดากัสการ์

**อ้างอิง**
1868
ร
ร
สมเด็จพระราชินีนาถรันฟาลูนาที่ 2

สมเด็จพระราชินีนาถรันฟาลูนาที่ 2 แห่งมาดากัสการ์ (อังกฤษ:Ranavalona II)(พ.ศ. 2372 - 13 กรกฎาคม พ.ศ. 2426) ทรงเป็นสมเด็จพระราชินีนาถแห่งมาดากัสการ์ในระหว่างปีพ.ศ. 2411 ถึงพ.ศ. 2426 ต่อจากสมเด็จพระราชินีนาถราซอเฮอรินาแห่งมาดากัสการ์ และพระนางทรงเป็นหนึ่งในพระมเหสีของพระเจ้าราดามาที่ 2 แห่งมาดากัสการ์
ในวันที่ 21 กุมภาพันธ์ พ.ศ. 2412 ทรงเข้ารับการแบ็ฟติสท์และเปลี่ยนมานับถือศาสนาคริสต์ นิกายเชิร์ชออฟอิงแลนด์และทรงตั้งให้นิกายอังกลิคันเป็นศาสนาประจำชาติในมาดากัสการ์แทนโรมันคาทอลิกในรัชสมัยพระราชินีราซอเฮอรินา พระนางทรงผิดหวังต่อการเผยแพร่ศาสนาในที่สาธารณะ คณะมิชชันนารีคาทอลิกและโปรแตสแตนต์ได้เข้ามาก่อตั้งโรงเรียนสอนศาสนามากมาย ในรัชสมัยของพระนางถือเป็นยุครุ่งเรืองของอิทธิพลชาวอังกฤษต่อมาดากัสการ์ ภาษาอังกฤษได้เข้ามาเป็นภาษาที่ 2 แทนที่ภาษาฝรั่งเศสและบางคำก็เข้าไปประสมกับภาษามาลากาซี พระนางทรงอภิเษกสมรสกับนายกรัฐมนตรีไรนิไลอาริโวนีผู้กุมอำนาจแท้จริงในราชอาณาจักร
หลังจากพระนางเสด็จสวรรคต พระนัดดาของพระนางได้ขึ้นครองราชย์เป็นสมเด็จพระราชินีนาถรันฟาลูนาที่ 3 แห่งมาดากัสการ์ซึ่งทรงเป็นสมเด็จพระราชินีนาถพระองค์สุดท้ายแห่งอาณาจักรเมรีนาหรือมาดากัสการ์

**อ้างอิง**
1883
หมวดหมู่:สมเด็จพระราชินีนาถ
หมวดหมู่:พระมหากษัตริย์มาดากัสการ์
ศิลปะเฉพาะที่

ไฟล์:Spiral-jetty-from-rozel-point.png|thumb|300px |“กำแพงทะเลขมวดหอย” โดย ประติมากรอเมริกันโรเบิร์ต สมิธสัน ที่โรเซลพอยน์ทในยูทาห์
ศิลปะเฉพาะที่ (site-specific art) คืองานศิลปะที่สร้างขึ้นบนตำแหน่งที่เฉพาะเจาะจง ที่ศิลปินจะคำนึงถึงสิ่งแวดล้อมที่จะสร้างงานศิลปะประกอบกับการออกแบบและการสร้างตัวงานศิลปะเองด้วย คำว่าศิลปะเฉพาะที่เป็นคำที่ได้รับการเผยแพร่และนิยามโดยศิลปินชาวแคลิฟอร์เนียโรเบิร์ต เออร์วิน แต่อันที่จริงแล้วเป็นคำที่ใช้กันมาตั้งแต่คริสต์ทศวรรษ 1970 โดยประติมากรหนุ่มสาวเช่นลอยด์ แฮมโรล และเอธีนา ทาชาผู้เริ่มสร้างงานจ้างสำหรับสาธารณชนสำหรับที่ตั้งขนาดใหญ่ในเมือง ศิลปะเฉพาะที่ได้รับการกล่าวถึงครั้งแรกโดยนักวิพากษ์สถาปัตยกรรมแคทเธอรีน เฮาเวทท์ และนักวิพากษ์ศิลป์ลูซี ลิพพาร์ด
ศิลปะเฉพาะที่ภายนอกมักจะเป็นสวนภูมิทัศน์ที่รวมสวนประติมากรรมที่ตั้งอย่างถาวรเป็นองค์ประกอบ ซึ่งทำให้เกี่ยวข้องกับ “ศิลปะผสานสิ่งแวดล้อม” (Environmental art) นอกจากนั้นก็ยังอาจจะมีการแสดง, การเต้นรำที่สร้างขึ้นเฉพาะที่ การออกแบบการเต้นก็มักจะคำนึงถึงลักษณะรูปทรงของสิ่งแวดล้อมเข้าไปด้วยไม่ว่าจะเป็นทางด้านประวัติศาสตร์, สังคม และ/หรือ สิ่งแวดล้อม โดยพยายามทำความเข้าใจความหมายที่ซ่อนเร้นของสถานที่ที่ใช้และนำมาขยายความเพิ่มขึ้น ศิลปินบางท่านถึงกับจ้างคีตกวีท้องถิ่นให้เขียนบทเพลงสำหรับการเต้นรำเฉพาะที่ ส่วนศิลปะเฉพาะที่ภายอาจจะสร้างขึ้นร่วมกับสถาปนิกผู้สร้างอาคาร
ถ้าพูดกันอย่างกว้าง ๆ แล้ว ศิลปะเฉพาะที่หมายถึงศิลปะใดก็ตามที่สร้างขึ้นสำหรับตั้งแสดง ณ ที่ใดที่หนึ่งอย่างถาวร ฉะนั้นตามความหมายนี้สถาปัตยกรรมที่มีองค์ประกอบที่น่าสนใจก็อาจจะถือว่าเป็นงานศิลปะเฉพาะก็ได้ ศิลปินผู้สร้างศิลปะเฉพาะที่ก็ได้แก่ โรเบิร์ต สมิธสัน, แอนดี โกลด์สเวิร์ทธี, คริสโต, แดน เฟลวิน, ริชาร์ด เซอร์รา, โอลกา คิสเซเลวา, แพทริเชีย โจฮันสัน, เอธีนา ทาชา,  แอลิซ แอดัมส์, แมรี มิสส์, แจ็คคี เฟอร์รารา, แนนซี โฮลท์, โรวัน กเลสปี, มาเรียน ซาซีลา, Guillaume Bijl, เบ็ตตี โบมอนท์ และศิลปินรุ่นเด็กกว่าที่รวมทั้ง เอเบอร์ฮาร์ด บอสส์เล็ท, มาร์ค ดิโว, จอห์น เค. เมลวิน, เลนเนิร์ด ฟาร มุนสเตอร์, ลูนา เนรา, ซิมพาร์ค, แซราห์ เซ, เสตฟาโน คาโก และ เซ็ท วุลซิน

**อ้างอิง**

**ดูเพิ่ม **
 ศิลปะตะวันตก- ศิลปะสมัยใหม่ - ธรณีศิลป์- ศิลปะจัดวาง- ศิลปะวางทิ้ง

**แหล่งข้อมูลอื่น**
  Urban Art Projects date=2020-03-17 -  Link to site-specific art commissioned by Metropolitan Transportation Authority, Arts for Transit. date=2010-10-27 -  Third Rail Projects-  Sens Production-  Site Specific Art by Lucien den Arend-  AMDaT-  Collage Dance Theatre-  Koplowitz Projects-  Reial Companyia de Teatre de Catalunya date=2021-06-13 
หมวดหมู่:ศิลปะสมัยใหม่
วอชเลต

แผงควบคุมวอชเลตซึ่งมีปุ่มถึง 38 ปุ่ม
วอชเลต (โวชุเร็ตโตะ) เป็นเครื่องหมายการค้าของที่นั่งส้วมแบบมีน้ำอุ่นชำระล้างของบริษัท โตโต้ จำกัด
วอชเลตเริ่มจำหน่ายครั้งแรกในเดือนมิถุนายน พ.ศ. 2523 และจนถึงเดือนมิถุนายน พ.ศ. 2548 มียอดขายสะสมถึง 20 ล้านเครื่อง วอชเลตเป็นสินค้าที่มีส่วนแบ่งตลาดสูงมากในตลาดที่นั่งส้วมแบบมีน้ำอุ่นชำระล้าง จนทำให้สินค้าประเภทเดียวกันที่ผลิตโดยบริษัทอื่น ๆ เช่น INAX (ชื่อสินค้าคือชาเวอร์โทอิเระ) ถูกเรียกว่าวอชเลตไปด้วย

**อ้างอิง**
หมวดหมู่:ส้วม
ไพทอน

ไพทอน (python) อาจหมายถึง- ภาษาไพทอน ภาษาคอมพิวเตอร์เป็นอินเทอร์พรีเตอร์ภาษาระดับสูง- สกุลงูเหลือม (python) ความหมายในภาษาอังกฤษ หมายถึง งูเหลือม หรือ งูหลาม เป็นสกุลของงูไม่มีพิษในวงศ์งูเหลือม (Pythonidae)- ไพทอน (เทพปกรณัมกรีก) งูยักษ์ที่เทพีเฮรา ให่ไล่ตามเทพีเลโตไป จนกระทั่งนางคลอดลูกออกมา คือเทพอพอลโล และเทพีอาร์เทมิส ภายหลังถูกเทพอพอลโลฆ่าตาย
เมดูซา (การาวัจโจ)

เมดูซา (Medusa) เป็นภาพเขียนสีน้ำมันที่เขียนโดยการาวัจโจ จิตรกรสมัยบาโรกคนสำคัญชาวอิตาลี 
ภาพ “เมดูซา” เขียนราวเสร็จในปี ค.ศ. 1597 ภาพแรกที่เขียนเขียนในปี ค.ศ. 1596 ที่รู้จักกันในอีกชื่อหนึ่งว่า เมอร์ทูลา ซึ่งเป็นชื่อของกวีที่เขียนเกี่ยวกับเมดูซาและลงชื่อ มิเคล เอ เอฟ (มิเคล อันเจโล เอ เอฟ) และปัจจุบันเป็นงานสะสมส่วนบุคคล ขนาดของภาพใหญ่กว่าฉบับที่สองเล็กน้อย (60 x 55 เซนติเมตร) ที่มิได้ลงชื่อที่ปัจจุบันตั้งแสดงอยู่ที่หอศิลป์อุฟฟิซิ, ฟลอเรนซ์ในประเทศอิตาลี 
ในตำนานเทพเจ้ากรีก เพอร์ซิอุสใช้หัวขาดของอสูรกายเมดูซาที่มีผมเป็นงูเป็นเกราะในการเปลี่ยนศัตรูให้เป็นหิน แต่ในคริสต์ศตวรรษที่ 16 เมดูซาก็ถือกันว่าเป็นสัญลักษณ์ของชัยชนะของเหตุผลต่อความรู้สึก ที่อาจจะเป็นสาเหตุของที่มาของภาพนี้เมื่อคาร์ดินัลฟรานเชสโค มาเรีย เดล มอนเตผู้อุปถัมภ์จ้างให้การาวัจโจวาดภาพที่สองเป็นโล่ห์เกียรติยศแก่เฟอร์ดินานโดที่ 1 เดอ เมดิชิ แกรนด์ดยุคแห่งทัสเคนีในปี ค.ศ. 1601 เดล มอนเตเป็นผู้แทนของตระกูลเมดิชิในกรุงโรมและได้มีโอกาสเห็นภาพ “เมดูซา” ภาพแรกที่การาวัจโจเขียน ฉะนั้นจึงได้จ้างให้เขียนเมื่อเฟอร์ดินานโดจัดระเบียบสิ่งที่เกี่ยวกับอาวุธและการต่อสู่้ที่สะสมไว้ใหม่ ภาพ “เมดูซา เมอร์ทูลา” พบในห้องเขียนภาพของการาวัจโจเมื่อเสียชีวิตไปแล้ว กวีจามบัตติสตา มาริโน (Giambattista Marino) อ้างว่าภาพเมดูซาของเมดิชิเป็นสัญลักษณ์ของความกล้าหาญของดยุคในการได้รับชัยชนะต่อการต่อสู้กับศัตรู ในปี ค.ศ. 1568 จอร์โจ วาซารีบรรยาย “เกราะเมดูซา” ที่เขียนโดยเลโอนาร์โด ดา วินชีที่เป็นส่วนหนึ่งของงานสะสมของดยุคแต่หายไปว่าถ้ายังอยู่ในปี ค.ศ. 1597 เดล มอนเตก็คงทราบและการมอบงานนี้ให้การาวัจโจเขียนก็เป็นการบ่งถึงความสามารถของการาวัจโจต่อจิตรกรผู้เป็นที่ยอมรับกันว่าเป็นจิตรกรเอกในบรรดาจิตรกรคนสำคัญๆ ผู้อื่น
การาวัจโจเคยชินกับการเขียนภาพหลายฉบับแต่แม้ว่าจะได้รับการบันทึกในแคตาลอกว่าเป็นภาพดั้งเดิมของการแสดงภาพที่มิลานและดุสเซลดอร์ฟแต่ภาพแรกที่เขียนก็ไม่เป็นที่ทราบถึงโดยทั่วไปโดยสาธารณชน ศาสตราจารย์มอริซิโอ มาร์นินิบรรยายถึงในหนังสือที่เขียนเกี่ยวกับภาพนี้ (Michelangelo da Caravaggio-Gaspare Murtola e la chioma avvelenata di Medusa)
การเขียนภาพเมดูซาเป็นการแสดงความสามารถอันดีเลิศในการแสดงทัศนมิติ เพราะผิวโล่ห์เป็นโค้งนูนที่ทำให้ดูราวกับว่าหัวของอสูรกายเมดูซายื่นออกมาจากโล่ห์ที่ทำให้เหมือนกับว่าเลือดรอบคอแทบจะหยดลงบนพื้น

**อ้างอิง**


**ดูเพิ่ม**
 การาวัจโจ- เมดูซา
หมวดหมู่:การาวัจโจ
หมวดหมู่:จิตรกรรมในคริสต์ทศวรรษ 1590
หมวดหมู่:จิตรกรรมบาโรก
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับตำนานเทพ
หมวดหมู่:งานสะสมของหอศิลป์อุฟฟีซี
Nepenthes tenuis

Nepenthes tenuis (มาจากภาษาละติน: tenuis = บาง, แหลม, เรียว) เป็นหม้อข้าวหม้อแกงลิงถิ่นเดียวของเกาะสุมาตรา ในประเทศอินโดนีเซีย หม้อข้าวหม้อแกงลิงชนิดนี้ถูกเก็บได้ครั้งแรกใน ค.ศ. 1957 จากภูเขาที่ห่างไกลทางตะวันตกของเกาะ และถูกจำแนกครั้งแรกในปี ค.ศ. 1994 และถูกค้นพบอีกครั้งในป่าปี ค.ศ. 2002 ซึ่งก่อนหน้านี้ N. tenuis มีเพียงรูปถ่ายรูปเดียวและตัวอย่างแห้งในหอพรรณไม้เท่านั้น

**ลักษณะทางพฤกษศาสตร์**
N. tenuis เป็นพืชเลื้อยไต่ ลำต้นผอมเรียว (หนา 2-3 มม.) เป็นเหลี่ยมหรือรูปคล้ายสี่เหลี่ยมข้าวหลามตัดเมื่อตัดขวาง ปล้องยาว 5-6.5 ซม.
ใบไร้ก้าน คล้ายแผ่นหนัง แผ่นใบรูปใบหอก ยาว 5-6 ซม.กว้าง 1-1.5 ซม.ปลายแหลมค่อยไสอบเรียวไปทางฐาน หุ้มลำต้นสองถึงสามของความกว้างลำต้น (ไม่มีกาบ) มีการเรียงเส้นใบไม่เด่นชัด มีสามเส้นใบตามยาวหรือมากกว่าในแต่ละด้านของเส้นกลางใบ เกิดจากที่ฐานหนึ่งในสามของเส้นกลางใบ วิ่งขนานกันไปเกินครึ่งหนึ่งของแผ่นใบโดยนับจากขอบใบ เส้นใบแบบขนนกเฉียงแบบร่างแหไม่สม่ำเสมอ มองเห็นได้ไม่ชัดเจน สายดิ่งยาวประมาณ 1.5 เท่าของแผ่นใบ อาจยาวถึง 12 ซม. และหนา 0.5-1 มม. สายดิ่งอาจหรืออาจไม่ขดงอรอบวัตถุเพื่อพยุงต้น
หม้อบนที่ม้วนงอพันกิ่งไม้เพื่อพยุงต้น
N. tenuis เป็นชนิดหนึ่งในสกุลที่มีหม้อขนาดเล็กมาก อาจเป็นรองเพียง N. argentii เท่านั้น หม้อบนรูปกรวย สูง 2.5-4.5 ซม.กว้าง 1.5-2.5 ซม. หม้อล่างและหม้อบนไม่มีปีกตะเข็บ มีเพียงสันยื่นออกมาหนึ่งคู่ด้านหน้า กว้าง 3-5 มม. มีต่อมปกคลุมผิวด้านในทั้งหมด ต่อมมีขนาดเล็กและมีความหนาแน่น 600-800 ต่อมต่อตารางเซนติเมตร ปากรูปไข่ วางตัวในแนวนอน เพอริสโตมแบน กว้าง 6 มม. มีสันห่างกัน 1/8 มม. ฝารูปรีแคบ ไม่มีรยางค์ มีเส้นสองเส้นเห็นได้ชัด หนึ่งเส้นในแต่ละด้านของเส้นกลาง ยาว 1.5-2.5 ซม.กว้าง 0.5-0.8 ซม. มีต่อมกระจายอยู่ทั่วไปใต้ฝา มีเดือยเดี่ยวยาว 1 มม.ใกล้กับฐานฝา
ต้นใบกระจุกที่ยังเล็ก
ส่วนมากไม่มีสิ่งปกคลุม แม้ว่าบางส่วนจะมีขนปกคลุมหร็อมแหร็ม หม้อมีสีเหลืองถึงเขียว อาจมีจุดสีแดง-น้ำตาล เพอริสโตมมีสีเหลือง-น้ำตาลเข้ม

**อ้างอิง**
หมวดหมู่:หม้อข้าวหม้อแกงลิง
4 สิงห์คอนเฟิร์ม

4 สิงห์คอนเฟิร์ม เป็นภาพยนตร์ไทยแนวแอ็กชัน ตลก ออกฉายเมื่อวันที่ 7 มกราคม พ.ศ. 2553 กำกับการแสดงโดยนะติ พันธุ์มณี นำแสดงโดยสิทธิชัย ผาบชมพู, ขวัญใจ จันทอง, บริบูรณ์ จันทร์เรือง, ริชาร์ด เกียนี่, ค่อม ชวนชื่น, อินทิรา เกตุวรสุนทร และรอน สมูเรนเบิร์ก ภาพยนตร์ทำรายได้ 0.18 ล้านบาท

**อ้างอิง**

**แหล่งข้อมูลอื่น**
 title=4 สิงห์คอนเฟิร์ม (2009)
หมวดหมู่:ภาพยนตร์ไทยที่ออกฉายในปี พ.ศ. 2553
หมวดหมู่:ภาพยนตร์ไทย
นคริน กังวานโชคชัย

นคริน กังวานโชคชัย (ชื่อเล่น : แชมป์)  เกิดเมื่อวันที่ 16 เม.ย. พ.ศ. 2531 การศึกษา คณะวิทยาศาสตร์คอมพิวเตอร์ จุฬาลงกรณ์มหาวิทยาลัย

**ประวัติ**
 ชื่อจริง : นคริน กังวานโชคชัย- ชื่อเล่น : แชมป์ - ภูมิลำเนา : ประเทศไทย- เชื้อชาติ : ไทย- สัญชาติ : ไทย- ศาสนา : พุทธ- อาชีพ : นายแบบ, นักแสดง- การศึกษา คณะวิทยาศาสตร์คอมพิวเตอร์ จุฬาลงกรณ์มหาวิทยาลัย

**ผลงานแสดงภาพยนตร์**
 เหยิน เป๋ เหล่ เซมากูเตะ  (2007)   ...ซังวู- หอ แต๋ว แตก (2007)  ...บอย- เพื่อน (กูรักมึงว่ะ) หมอก ตอนเด็ก

**ผลงานถ่ายแฟชั่น**
 เธอกับฉัน vol. 24 no. 558 March 2007
หมวดหมู่:นักแสดงชายชาวไทย
หมวดหมู่:นิสิตเก่าคณะวิทยาศาสตร์ จุฬาลงกรณ์มหาวิทยาลัย